PANEVĖŽIO RAJONO SAVIVALDYBĖS

**EKONOMINIO KONKURENCINGUMO DIDINIMO PROGRAMOS (NR. 08) APRAŠYMAS**

|  |  |
| --- | --- |
| Biudžetiniai metai | **2018 metai** |
| Asignavimų valdytojas, kodas  | Savivaldybės administracija, 188774594 |
| Vykdytojai, kodas | Žemės ūkio skyrius, 1.22Švietimo, kultūros ir sporto skyrius, 1.14Ekonomikos ir turto valdymo skyrius, 1.11Investicijų ir užsienio ryšių skyrius, 1.8Informacinių technologijų skyrius, 1.18Architektūros skyrius, 1.17Vyr. specialistas, 1.1Jaunimo koordinatorius (vyr. specialistas), 2 |
| Programos pavadinimas | **Ekonominio konkurencingumo didinimo programa** | Kodas | **08** |
| **Programos parengimo argumentai** | Šia programa siekiama įgyvendinti racionalią žemės ūkio ir kaimo plėtros politiką, kuri užtikrintų ekologiniu, ekonominiu ir socialiniu požiūriu tolygią plėtrą bei kaimo gyventojų poreikius tenkinančios kaimo infrastruktūros efektyvų naudojimą. Programa padės kryptingai naudoti lėšas, plėtojant verslą rajone; įgyvendinti Panevėžio rajono savivaldybės politiką turizmo srityje; skatinti ir vystyti turizmo plėtrą Panevėžio rajone; kurti atviro, jaukaus, svetingo, šilto bei saugaus rajono įvaizdį; skatinti turizmo verslo atstovus bei rajono bendruomenę prisidėti prie turizmo plėtros, analizuoti ir skatinti naujų turizmo produktų plėtrą. |
| **Ilgalaikis prioritetas****(pagal strateginį plėtros planą)** | Sveika, saugi ir švari gyvenamoji aplinkaKonkurencingas ūkis | **Kodas** | **II****III** |
| **Šia programa įgyvendinamas strateginis tikslas:** | Skatinti rajono konkurencingumą | Kodas | **03** |
| **Programos tikslas** | Didinti rajono žemės ūkio konkurencingumą | **Kodas** | **01** |
| **Tikslo įgyvendinimo aprašymas:** Tolygi subalansuota žemės ūkio ir kaimo plėtra su modernia gamybine ir socialine infrastruktūra, teikianti kaimo gyventojams palankias verslo, darbo, buities sąlygas. Šiam tikslui įgyvendinti numatomi šie uždaviniai:**02 uždavinys. Remontuoti ir rekonstruoti sausinimo sistemų griovius ir juose esančius statinius.**Pagal Lietuvos kaimo plėtros 2014–2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“ 2018 m. numatoma įgyvendinti šiuos projektus: „Panevėžio rajono Ramygalos seniūnijos melioracijos sistemų naudotojų asociacijos „Aukštadvario drenažas“ narių žemės sklypų dalies melioracijos statinių rekonstravimas“, „Panevėžio rajono Panevėžio seniūnijos Daukniūnų melioracijos statinių naudotojų asociacijos narių žemės sklypų dalies melioracijos statinių rekonstravimas“, „Panevėžio rajono Krekenavos seniūnijos Palinkuvės melioracijos statinių naudotojų asociacijos narių žemės sklypų dalies melioracijos statinių rekonstravimas“. Planuojama vykdyti lietaus nuotekų tinklų remontą Panevėžio rajono gyvenvietėse (Paliūniškio k., Dembavos gyv., Daniūnų k. ir kt.).**Produkto kriterijai (2018 m.):**1. Suremontuota ir rekonstruota sausinimo sistemų 220 ha plote;
2. Suremontuota ir atlikta griovių priežiūra – 38 km;
3. Įgyvendintų projektų skaičius – 1;
4. Suremontuota lietaus nuotekų tinklų – 1,5 km.
 |
| **Rezultato kriterijai:**Padidės žemės ūkio veiklos subjektų pajamos iš žemės ūkio produkcijos. Pagerės socialinė-ekonominė kaimo aplinka. |
| **06 uždavinys. Vykdyti einamuosius melioracijos darbus.**Bus vykdoma melioracijos sistemų ir hidrotechninių statinių eksploatacija, melioracijos statinių remontas bei priežiūra.**Produkto kriterijai (2018 m.):**1. Atlikta užtvankų priežiūra – 4 vnt.;
2. Suremontuota pralaidų – 6 vnt.
 |
| **Rezultato kriterijai:**Bus atkurtas žemės našumo balas, pagerintas sausinimo sistemų funkcionavimas. Pagerės susisiekimas vietiniais keliais, sumažės rajono gyventojų lėšos automobilių ir technikos remontui. |
| **Programos tikslas** | Sudaryti rajone sąlygas plėtoti atvykstamąjį bei vietinį turizmą | **Kodas** | **02** |
| **Tikslo įgyvendinimo aprašymas:**Šiam tikslui įgyvendinti numatomi šie uždaviniai:**01 uždavinys. Vykdyti turizmo informacijos sklaidą bei kraštovaizdžio, nekilnojamųjų kultūros vertybių tvarkymą ir apsaugą.**Kiekvienais metais savivaldybės teritorijoje atsiranda vis naujų turizmui skirtų objektų. Panevėžio rajono savivaldybė teikia informaciją apie rajone esančius turizmo objektus visuomenei, turistams. Be to, tam, kad atsirastų naujų bei patrauklių turizmo objektų Panevėžio rajone, reikalinga turizmo plėtros strategija, kurioje atsispindėtų dar neužpildyti turizmo sektoriai, jų atsiradimo galimybės bei įgyvendinimo veiksniai. 2018–2020 m. numatoma sutvarkyti kultūros paveldo pastatą – dvaro svirną Upytės kaime, pritaikant jį kultūrinėms ir su jomis susijusioms edukacinėms, ekonominėms, turizmo ir panašioms reikmėms.2018 m. planuojama rengti kartu su Panevėžio miesto savivaldybe projektą pagal 2014–2020 m. Europos Sąjungos investicijų fondų veiksmų programos priemonę 05.4.1-LVPA-R-831 „Savivaldybes jungiančių turizmo trasų ir turizmo maršrutų informacinės infrastruktūros plėtra“.**Produkto kriterijai (2018 m.):**1. Finansuojamas turizmo informacijos centras – 1;2. Turizmo mugių lankymas bei sklaidos organizavimas – 2;3. Projekto „Upytės dvaro svirno tvarkyba ir aktualizavimas“ įgyvendinimas – 30 proc. |
| **Rezultato kriterijus:**Įgyvendinus šį uždavinį, dėl parengtų informavimo, sklaidos priemonių (lankstinukai, žemėlapiai, seminarai bei išvykos į turizmo muges), dalyvavimo turizmo mugėse, įgyvendintų ES remiamų projektų rajonas turėtų būti dar patrauklesnis šalies ir užsienio turistams bei verslo sektoriui. |
| **Programos tikslas** | Sudaryti rajone sąlygas plėtoti verslą | **Kodas** | **03** |
| **Tikslo įgyvendinimo aprašymas:**Šiam tikslui įgyvendinti numatomi šie uždaviniai:**01 uždavinys. Skatinti SVV ir kitų ūkio subjektų veiklą.**Savivaldybės taryba yra sudariusi Smulkaus ir vidutinio verslo rėmimo komisiją, smulkiojo ir vidutinio verslo rėmimo nuostatuose nurodytam tikslui – verslo kūrimo skatinimo ir jau įkurto verslo plėtros Panevėžio rajono savivaldybės teritorijoje įgyvendinimui. Pareiškėjas pripažįstamas tinkamu gauti lėšas, jei jis atitinka SVV subjekto apibrėžimą ir jo įmonės registracijos vieta yra Panevėžio rajono savivaldybės teritorijoje, o jei pareiškėjas yra fizinis asmuo – jo deklaruota gyvenamoji vieta yra Panevėžio rajono savivaldybės teritorijoje. Kompensuojamos kreditų palūkanos, darbuotojų mokymo, konsultavimo, kvalifikacijos įgijimo, kėlimo ar perkvalifikavimo kursų išlaidos. Padengiamos naujai įregistruotų įmonių įsteigimo išlaidos. Savivaldybė kasmet remia įmones, dalyvaujančias įvairiose mugėse, parodose Lietuvoje ir užsienyje, kurios padeda plėtoti verslą, išeiti į naujas rinkas.Lėšos pagal patvirtintą sąmatą gali būti naudojamos konkursui „Geriausios Panevėžio rajono įmonės“ organizuoti ir informacijos ir konsultacijų teikimo verslo kūrimo bei plėtojimo klausimais paslaugai pirkti.2017 m. nominuotos geriausios Panevėžio rajono įmonės.**Produkto kriterijai (2018 m.):**1. Paremtų SVV subjektų skaičius – 40;2. Suorganizuotas konkursas „Geriausios Panevėžio rajono įmonės“ ir išrinktos geriausios įmonės – 1;3. Nupirkta informacijos ir konsultacijų teikimo verslo kūrimo bei plėtojimo klausimais paslauga – 1. |
| **Numatomas programos įgyvendinimo rezultatas:**Verslumo lygio didėjimas;Nedarbo lygio sumažėjimas. |
| **Galimi programos vykdymo ir finansavimo variantai:**Savivaldybės biudžeto lėšos, Europos Sąjungos paramos lėšos, Valstybės biudžeto lėšos, paskolos, Savivaldybės smulkaus ir vidutinio verslo rėmimo fondas, kitos lėšos. |
| **Savivaldybės plėtros strateginio plano dalys, susijusios su vykdoma programa:**3.1.1 uždavinys. Didinti rajono patrauklumą užsienio ir vidaus investicijoms;3.1.2 uždavinys. Skatinti gyventojų verslumą ir kooperaciją tarp ūkio subjektų;3.1.4 uždavinys. Sudaryti sąlygas konkurencingam žemės ūkiui plėtoti;3.2.1 uždavinys. Kompleksiškai plėtoti ir atnaujinti gyvenamųjų vietovių viešąsias erdves;3.2.2 uždavinys. Formuoti patrauklias turizmo zonas. |
| **Susiję Lietuvos Respublikos ir Savivaldybės teisės aktai:**Lietuvos Respublikos viešųjų pirkimų įstatymas, Lietuvos Respublikos statybos įstatymas, Lietuvos Respublikos melioracijos įstatymas, Melioracijos techninis reglamentas, Statybos techninis reglamentas, Lietuvos Respublikos smulkaus ir vidutinio verslo plėtros įstatymas, Lietuvos Respublikos vietos savivaldos įstatymas, Lietuvos Respublikos turizmo įstatymas, Savivaldybės tarybos 2017 m. kovo 29 d. sprendimas Nr. T-82 „Dėl Panevėžio rajono savivaldybės smulkiojo ir vidutinio verslo rėmimo nuostatų patvirtinimo“. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_